Аб ходзе рэканструкцыі МТФ “Барсукі” і чакаемых выніках ад яе работы расказаў старшыня СВК “Калгас “Ніва” Іван Рыняк. Ён адзначыў, што ўвасабленне ў жыццё інвестпраекта каштавала 32 млрд. руб. Да рэканструкцыі на старой ферме ўтрымлівалася 180 галоў дойнага статка з лінейнай даільнай устаноўкай, зараз на МТФ ужо 300 галоў, а ўвогуле будуць заняты ўсе жывёламесцы, якіх у двух хлявах 576. За 7 месяцаў валавы надой тут склаў 917 т малака (+423 т да адпаведнага ўзроўню мінулага года). 845 т рэалізавана, 97,1% ад агульнага малака — вышэйшым гатункам і “экстра”.